በአገሪቱ  አንዳንድ አካባቢዎች ግጭቶች እንዲፈጠሩ የተለያዩ  አካላት ሚና መጫወታቸው ተገለፀ
በሀገሪቱ አንዳንድ አካባቢዎች ለተከሰቱ ግጭቶች አመራሮች፣ የፀጥታ ኃይሎች፤ ሕገወጥ ነጋዴዎችና በህገ ወጥ የሰዎች ዝውውር ላይ የተሰማሩ አካላት መንስኤ መሆናቸውን የፌዴራልና አርብቶአደር ልማት ጉዳዮች ሚንስቴር ገለጸ፡፡በፌዴራልና በክልል መንግስታት ሊተገበሩ የተያዙ ተግባራት በተያዘላቸው ወቅት አለመተግበራቸውም ለግጭቶች መንስኤ የራሳቸውን አሉታዊ ድርሻ እንዳበረከቱ ሚንስትር ዴኤታው አቶ ሙሉጌታ ውለታው ለዋልታ ገልጸዋል፡፡ግጭቶቹ ምንጭ በአንዳንድ ማሕበራዊ ሚዲያዎች እንደሚገለጸው የሕዝብ ከሕዝብ ግጭት ሳይሆን በአንዳንድ አካላት የተቀነባበረ ሴራ እንደሆነ አቶ ሙሉጌታ አክለው ተናግረዋል፡፡በማንንት ላይ የተመሰረተው የኢትዮጵያ ፌዴራል ሥርዓት እንደ ሲዊዘርላንድ፣ ካናዳ፣ ሕንድን ጨምሮ በ28 አገሮች ተፈትሾ ውጤታማ የሆነ ሥርዓት መሆኑን አቶ ሙሉጌታ አስታውሰው በኢትዮጵያ ግን የሌሎች አካላት ጣልቃ ገብነት እየተጨመረበት ሥርዓቱ እንዳልጎለበተና ችግሮች መስተዋል መጀመራቸውን ገልጸዋል፡፡በመሆኑም በፌዴራልና በክልል መንግስታት ሊተገበሩት የተያዙት ተግባራት በተያዘላቸው ወቅት ሊተገበሩ ይገባል ብለዋል፡፡ 